CELEX: E2006C0069
Language: et
Date: 2006-03-22 00:00:00
Title: 2006/69/: EFTA järelevalveameti otsus nr 69/06/COL, 22. märts 2006 , millega viiekümne viiendat korda muudetakse riigiabi käsitlevaid menetlus- ja sisulisi eeskirju

23.11.2006   
            
            
               ET
            
            
               Euroopa Liidu Teataja
            
            
               L 324/34
            
         EFTA JÄRELEVALVEAMETI OTSUS
   
   nr 69/06/COL,
   22. märts 2006,
   millega viiekümne viiendat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET, (1)
   
   VÕTTES ARVESSE Euroopa Majanduspiirkonna lepingut, (2) eriti selle artikleid 61–63 ja protokolli nr 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (3) eriti selle artiklit 24, artikli 5 lõike 2 punkti b ja protokolli nr 3 I osa artiklit 1,
   ARVESTADES, et järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (4) mille järelevalveamet kiitis heaks 19. jaanuaril 1994, (5)
   
   ARVESTADES, et EMP lepingu XV lisa lõpus oleva peatüki “ÜLDSÄTTED” II punkti kohaselt peab järelevalveamet pärast Euroopa Komisjoniga konsulteerimist vastu võtma Euroopa Komisjoni vastu võetud õigusaktidega kooskõlas olevaid õigusakte,
   ARVESTADES, et terve endine 34. peatükk “Ebaseaduslikult antud riigiabi tagasinõudmisel kohaldatavad viitemäärad, diskontomäärad ja intressimäärad” (6) kustutati kolleegiumi 14. juuli 2004. aasta otsusega nr 195/04/COL, (7)
   
   ARVESTADES, et tagasinõutavatelt summadelt intressimäärade arvestamise õiguslik alus on nüüd kolleegiumi otsus nr 195/04/COL,
   ARVESTADES, et riigiabi suunistes käsitletakse viitemäärade kasutamist ka muudel juhtudel kui tagasinõudmine,
   ARVESTADES, et järelevalveamet peab selguse huvides vajalikuks esitada ühes dokumendis nii ebaseadusliku abi tagastamisel kasutatava intressimäära kui ka tagastamisega mitteseotud olukordades viite- ja diskontomäärade arvutamisviisid ja õiguslikud alused,
   OLLES konsulteerinud Euroopa Komisjoniga,
   MEENUTADES, et järelevalveamet on kõnealusel teemal konsulteerinud EFTA riikidega 15. veebruaril 2006 Islandile, Liechtensteinile ja Norrale saadetud kirjaga,
   ON VASTU VÕTNUD KÄESOLEVA OTSUSE:
   Artikkel 1
   1.   Ameti riigiabi suuniseid muudetakse, lisades sellele uue 34. peatüki viite- ja diskontomäärade kehtestamise meetodi kohta tagasinõudmisega mitteso etud juhtudel. Uus 34. peatükk on lisatud ja see on käesoleva otsuse lahutamatu osa.
   2.   Uut 34. peatükki kohaldatakse alates selle vastuvõtmisest järelevalveameti poolt.
   Artikkel 2
   EFTA riike teavitatakse käesolevast otsusest kirjaga, millele lisatakse käesoleva otsuse ja uue 34. peatüki koopia.
   Artikkel 3
   Euroopa Komisjoni teavitatakse käesolevast otsusest kooskõlas EMP lepingu protokolli nr 27 punktiga d ja talle edastatakse otsuse koopia.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 22. märts 2006.
      
         
            EFTA järelevalveameti nimel,
         
         Bjørn T. GRYDELAND
         
         
            president
         
         Kurt JÄGER
         
         
            kolleegiumi liige
         
      
   
   
      (1)  Edaspidi “järelevalveamet”.
   
      (2)  Edaspidi “EMPi leping”.
   
      (3)  Edaspidi “järelevalve- ja kohtuleping”.
   
      (4)  Edaspidi “riigiabi suunised”.
   
      (5)  Algselt avaldatud EÜT L 231, 3.9.1994, lk 1 ja selle EMP kaasandes nr 32 samast kuupäevast. Riigiabi suuniste ajakohastatud versioon on avaldatud järelevalveameti veebilehel www.eftasurv.int
   
      (6)  Sellega rakendati osaliselt komisjoni teatist viite- ja diskontomäärade kehtestamise meetodi kohta (EÜT C 273, 9.9.1997, lk 3) ja komisjoni teatist, milles käsitletakse intressimäärasid ebaseaduslikku riigiabi tagastamisel (ELT C 110, 8.5.2003, lk 21).
   
      (7)  Kolleegiumi 14. juuli 2004. aasta otsus nr 195/04/COL EFTA riikidevahelist järelevalveameti ja kohtu asutamist käsitleva lepingu protokolli nr 3 II osa artikli 27 kohaste rakendussätete kohta (seni avaldamata). Muudetud 14. detsembri 2005 otsusega nr 319/05/COL (seni avaldamata). Otsus nr 195/04/COL vastab komisjoni 21. aprilli 2004. aasta määrusele (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu [endise] artikli 93 [nüüd artikkel 88] kohaldamiseks (ELT L 140, 30.4.2004, lk 1).
   
      LISA
      34.   PEATÜKK VIITE- JA DISKONTOMÄÄRADE KEHTESTAMISE KOHTA (1)
      
      34.1.   SISSEJUHATUS
      
                  (1)
               
               
                  Käesolevas peatükis kehtestab EFTA järelevalveamet lisaks neile viite- ja diskontomääradele, mida kasutatakse muudes olukordades kui tagasinõudmine, näiteks investeeringutoetuse netoekvivalendi arvutamiseks, ka ebaseadusliku abi tagasinõudmisel kasutatava intressimäära ja tagasinõudmisega mitteseotud juhtudel viite- ja diskontomäärade arvutamisviisid ja õiguslikud alused. (2)
                  
               
            34.2.   EBASEADUSLIKU RIIGIABI TAGASINÕUDMISEL KASUTATAV INTRESSIMÄÄR
      
                  (2)
               
               
                  EFTA riigi ebaseadusliku riigiabi tagastamisel kasutatava intressimäära õiguslik alus ja arvutamise meetod on esitatud EFTA järelevalveameti otsuse nr 195/04/COL artiklis 9. (3)
                  
               
            
                  (3)
               
               
                  Kuid otsuse nr 195/04/COL (4) artiklis 13 on sätestatud, et kui EFTA riik täidab tagasinõudmisotsust, millest on teatatud enne 15. juulit 2004 (otsuse nr 195/04/COL jõustumise kuupäev), jäävad kehtima eeskirjad, mis on esitatud EFTA järelevalveameti riigiabi suuniste endises 34. peatükis “Ebaseaduslikult antud riigiabi tagasinõudmisel kohaldatavad viitemäärad, diskontomäärad ja intressimäärad”.
               
            
                  (4)
               
               
                  Vastavalt otsuse 195/04/COL (5) artiklile 10 avaldatakse kehtivad ja endised riigiabi tagastamisel kasutatavad intressimäärad avaldada Euroopa Liidu Teataja EMP osas ja EMP kaasandes ning teavitamise eesmärgil ka internetis aadressil www.eftasurv.int
               
            34.3.   VIITE- JA DISKONTOMÄÄRAD, MIDA KASUTATAKSE MUUDEL JUHTUDEL KUI EBASEADUSLIKU ABI TAGASINÕUDMINE
      
                  (5)
               
               
                  Selleks, et teostada EMP lepinguga ettenähtud järelevalvet riigiabi suhtes, kasutab EFTA järelevalveamet erinevaid näitajaid, sealhulgas viite- ja diskontomäärasid.
               
            
                  (6)
               
               
                  Neid määrasid kasutatakse mitme osamaksena välja makstava abi toetusekvivalendi mõõtmiseks ning laenude intressitoetuse kavadest tuleneva abielemendi arvutamiseks. Neid kasutatakse ka vähese tähtsusega abi eeskirja rakendamiseks. (6)
                  
               
            
                  (7)
               
               
                  Viite- ja diskontomäärad peaksid kajastama EMP lepingus osalevates EFTA riikides keskmise pikkusega ja pika tähtajaga (viis kuni kümme aastat) hariliku tagatisega laenudelt võetavat keskmist intressimäära.
               
            
                  (8)
               
               
                  Alates 15. juulist 2004 kehtestatakse viitemäärad järgmiselt: (7)
                  
                  
                              —
                           
                           
                              soovituslik määr määratakse kindlaks viieaastase pankadevaheliste vahetustehingute intressimäärana vastavas vääringus, millele lisandub 0,75 protsendipunkti (75 baaspunkti) suurune preemia;
                           
                        
                              —
                           
                           
                              viite- ja diskontomäär loetakse võrdseks eelnenud septembris, oktoobris ja novembris registreeritud soovituslike määrade keskmisega;
                           
                        
                              —
                           
                           
                              viite- ja diskontomäära täpsustatakse aasta jooksul uuesti, kui see erineb enam kui 15 % võrra soovituslike määrade keskmisest viimase kolme kuu jooksul, mille kohta on andmed.
                           
                        
            
                  (9)
               
               
                  Lisaks tuleb märkida, et:
                  
                              —
                           
                           
                              selliselt kindlaksmääratud viite- ja diskontomäär on miinimummäär, mida võib suurendada olukordades, mis sisaldavad tõsist riski (näiteks raskustes oleva ettevõtte või pankade nõutava tagatise esitamata jätmise puhul). Kui ükski eraõiguslik pank ei nõustu andma sellist laenu, võib sellistel juhtudel preemia olla 400 baaspunkti või rohkem;
                           
                        
                              —
                           
                           
                              EFTA järelevalveamet jätab endale õiguse vajaduse korral kasutada juhtumite läbivaatamisel viieaastasest pankadevaheliste vahetustehingute intressimäärast lühemat (nt üheaastane Libor) või pikemat (näiteks kümneaastaste võlakirjade intressimäär) baasmäära;
                           
                        
                              —
                           
                           
                              juhtudel kui puuduvad andmed viieaastase pankadevaheliste vahetustehingute intressimäära kohta, võetakse baasmääraks viieaastaste (või kümneaastaste) riigi võlakirjade tulususe määr, millele lisandub 25 baaspunkti suurune preemia;
                           
                        
                              —
                           
                           
                              usaldusväärsete või võrdväärsete andmete puudumisel või erandjuhtudel võib järelevalveamet tihedas koostöös asjaomase EFTA riigiga (asjaomaste EFTA riikidega) fikseerida ühe või mitme EFTA riigi intressi- või diskontomäära erineva meetodiga ja järelevalveametile kättesaadava teabe alusel.
                           
                        
            
                  (10)
               
               
                  EFTA järelevalveamet avaldab viite- ja diskontomäärad internetis aadressil www.eftasurv.int
               
            34.4.   VASTUVÕTMINE
      
                  (11)
               
               
                  Uut 34. peatükki kohaldatakse alates kuupäevast, kui EFTA järelevalveamet selle vastu võtab.
               
            
         (1)  Peatükk sisaldab komisjoni teatist viite- ja diskontomäärade kehtestamise meetodi kohta (EÜT C 273, 9.9.1997, lk 3), mida on kohandatud komisjoni teatisega intressi baas- ja diskontomäärade kehtestamise meetodi tehnilise kohandamise kohta (EÜT C 241, 26.8.1999, lk 9) ja komisjoni teatisega Kreeka intressi baas- ja diskontomäärade tehnilise täpsustamise kohta (EÜT C 66, 1.3.2001, lk 7) (kahte viimasena nimetatut ei kohaldata EMPs).
      
         (2)  Endine peatükk 34 ebaseadusliku abi tagastamisel kohaldatavate viite- ja diskontomäärade kohta kustutati EFTA järelevalveameti 14. juuli 2004. aasta otsusega nr 195/04/COL, milles käsitletakse EFTA riikide vahelise järelevalve- ja kohtulepingule lisatud protokolli nr 3 II osa artikli 27 kohaseid rakendussätteid (seni avaldamata). Muudetud 14. detsembri 2005 otsusega nr 319/05/COL (seni avaldamata). Otsus nr 195/04/COL vastab üldjoontes komisjoni 21. aprilli 2004. aasta määrusele (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu [endise] artikli 93 [nüüd artikkel 88] kohaldamiseks (ELT L 140, 30.4.2004, lk 1). Endise peatüki 34 1. osa sisaldas osaliselt komisjoni teatist viite- ja diskontomäärade kehtestamise meetodi kohta (vt 1. joonealust märkust) ja 2. osa sisaldas komisjoni teatist ebaseadusliku riigiabi tagastamisel kasutatava intressimäära kohta (ELT C 110, 8.5.2003, lk 21). Otsuses nr 196/04/COL sätestatakse muu seas ka ebaseadusliku abi tagastamisel kasutatavad intressimäärad. Kuid selles ei käsitleta viite- ja diskontomäärade kehtestamise meetodit, mida kasutatakse muudel eesmärkidel kui tagastamine. Muul eesmärgil kui seoses ebaseadusliku riigiabiga kasutatavad viite- ja diskontomäärad on ühenduses endiselt reguleeritud komisjoni teatisega viite- ja diskontomäärade kehtestamise meetodi kohta (vt 1. joonealune märkus). Komisjoni 30. aprilli 2004. aasta teatises, milles käsitletakse teatavate riigiabi poliitika dokumentide aegumist (ELT C 115, 30.4.2004, lk 1), ei ole nimetatud komisjoni teatist viite- ja diskontomäärade kehtestamise meetodi kohta.
      
         (3)  Vt joonealune märkus 2.
      
         (4)  Koostoimes EFTA järelevalveameti otsuse nr 195/04/COL joonealuse märkusega 9 (vt joonealust märkust 2).
      
         (5)  Vt joonealune märkus 2.
      
         (6)  Komisjoni 12. jaanuari 2001. aasta määrus (EÜ) nr 69/2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes (EÜT L 10, 13.1.2001, lk 30), mis on lisatud EMP lepingu XV lisa 1e jakku EMP ühiskomitee otsusega nr 88/2002 (EÜT L 266, 3.10.2002, lk 56 ja EMP kaasanne nr 49, 3.10.2002, lk 42).
      
         (7)  Kuna seda peatükki kohaldatakse alles alates 15. juulist 2004, kehtib enne seda kuupäeva viite- või diskontomäärade arvutamisel endine peatükk 34.1.